Núna frá og með 1. janúar , getum við í raun byrjað að tala um sameinaðan leik - , grunn - og tónskóla Strandabyggðar í eina rekstrareiningu . Þetta er hins vegar stórt verefni og flókið á vissan hátt og því mun innleiðing sameiningarinnar gerast í skrefum . Vinna við innleiðingu sameiningarinnar er í höndum sérstaks vinnuhóps auk verkefnastjóra frá Tröppu ehf . Kennsla í báðum skólum verður með óbreyttu sniði fram á vor , en í haust fer kennsla fram í fyrsta sinn undir formerkjum sameinaðs skóla , og verður þá búið að skilgreina og skipuleggja hvernig kennslan og skólastarfið mun tvinnast saman . Þegar er hafin vinna í sérkennsluteymi út frá hagsmunum og forsendum sameinaðs skóla . Núna í janúar verður unnið að skipulagsbreytingum og gerð skipurits fyrir sameinaðan skóla . Þegar er búið að ganga frá breytingum varðandi yfirstjórn . Frá 1. janúar 2020 er Hrafnhildur Guðbjörnsdóttir ráðinn skólastjóri sameinaðs skólaog Alma Benjamínsdóttir er aðstoðarleikskólastjóri . Samhliða vinnu við skipulagsmál og skipuritsgerð núna í janúar , verður byrjað að skoða réttindamál , leyfisbréf og fyrirkomulag ráðninga til sameinaðs skóla . Verið er að vinna að sameiginlegri fjárhagsáætlun og hófst sú vinna s.l. haust , í tengslum við fjárhagsáætlanagerð sveitarfélagsins . Þá þarf að hugleiða hvort sameinaður skóli þurfi ekki nýtt nafn og verður nánar sagt frá því síðar . Það er gjarnan svo , að góðar hugmyndir og áætlanir standa og falla með innleiðingunni . Það er því mikið í húfi að okkur takist að ná saman um þann ramma og þær áherslur sem nýr , sameinaður skóli mun vinna eftir . Allar ábendingar eru því vel þegnar því allar raddir þurfa að heyrast .